**Escrit per reclamar que es dicti resolució en cas de silenci administratiu negatiu** (art. 21.1, 24.1, 24.3.*b* i 91 de la LPACAP i art. 53.1 i 54.2.*i* de la LRJPAPC)

**Autor:** Albert Conesa Bausà (advocat)

Ref. Exp. ....../......

...................., advocat/da de l’Il·lustre Col·legi de l’Advocacia de .................., actuant en la representació que tinc acreditada del Sr./Sra. ...................., comparec davant d’aquest .................... (*Escolliu: Ajuntament/Departament de ............... de la Generalitat de Catalunya*) i

**EXPOSO:**

1. Que en data .............. vaig presentar un escrit de reclamació de responsabilitat patrimonial d’aquesta Administració en nom del Sr./Sra. .................... .
2. Que en data .............. se’m va notificar l’acord d’iniciació de l’expedient a dalt referenciat, acord dictat en data .............. .
3. Que ha transcorregut amb escreix el termini de sis mesos previst en l’article 91.3 de la Llei 39/2015, d’1 d’octubre, del procediment administratiu comú de les administracions públiques, sense que l’Administració hagi dictat i notificat una resolució expressa.
4. Que, conforme a les previsions del precepte esmentat, així com les de l’article 24.1 de la mateixa Llei i de l’article 54.2.*i* de la Llei 26/2010, del 3 d’agost, de règim jurídic i de procediment de les administracions públiques de Catalunya, i en tractar-se d’un procediment iniciat a sol·licitud de la part interessada, el venciment del termini màxim sense que l’Administració hagi notificat la resolució expressa determina la desestimació de la reclamació per silenci administratiu i, consegüentment, es pot entendre que el particular no percebrà la indemnització sol·licitada.
5. Que, no obstant això, la previsió dels articles 21.1, 24.1 i 24.3.*b* de la Llei 39/2015 i 53.1 de la Llei 26/2010 determina l’obligació de resoldre l’expedient (“les administracions públiques estan obligades a dictar una resolució expressa en tots els procediments i a notificar-la”), tenint en compte que en els casos de desestimació per silenci administratiu, l’Administració ha d’adoptar una resolució expressa posterior al venciment del termini sense cap vinculació al sentit del silenci.
6. Que, per aquest motiu, mitjançant aquest escrit poso de manifest la necessitat que l’Administració dicti una resolució expressa en l’expedient de reclamació de responsabilitat patrimonial instat, en els termes de l’article 91.1 i 91.2 de la Llei 39/2015.

Per tot això,

**DEMANO:**

Que, en vista de les manifestacions anteriors i del contingut de l’expedient instruït, eleveu aquest escrit a l’òrgan competent per resoldre’l per tal que dicti resolució per la qual acordi declarar l’existència de responsabilitat patrimonial d’aquesta Administració en favor del Sr./Sra. ...................., en els termes de la reclamació presentada al seu dia.

....................... (*lloc*), ..... de/d’ ............ de ........

(*signatura*)

.......................

(*Indiqueu amb majúscules el nom de l’organisme al qual va dirigit l’escrit.*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*